FORSLAG TIL HOLDLEDERTALE

Kære alle

Velkommen til valg til Europa-Parlamentet. Jeg vil lige tjekke om I alle er mødt op.

-**Navneopråb** (Sæt X på bilag)

**Jeg vil nu kort fortælle om valghandlingen, om jeres roller og opgaver samt lidt praktik:**

**Valghandlingen starter** kl. 9.00, ved at valgstyreformanden holder sin åbningstale. Vi skal huske at de første vælgere skal kontrollere, at alle valgurnerne er helt tomme inden urnerne bliver låst.

**Regler for hjælp til at afgive stemme**

Der er mange regler for afholdelse af valg, som det er holdlederteamet i samarbejde valgstyreformanden som kender, men husk:

* Vælgere, som (overhovedet) ikke er i stand til at udtrykke, hvad de vil stemme på, må ikke lade en anden person stemme,
* Hvis der kommer en vælger, der allerede har brevstemt, skal vedkommende afvises. Vælgeren må altså ikke stemme igen, hvis der er brevstemme markering i valglisten.
* Hvis der kommer en vælger uden valgkort, skal denne henvises til holdlederteamet til udskrift af nyt valgkort
* Der kan komme vælgere, som ikke er opta­get på valglisten. De henvises ligeledes til holdlederne. Vi tjekker så i Folkeregisteret, hvilket valgdistrikt vedkommende hører til.
* Uvedkommende må ikke få oplyst, om en vælger har brevstemt, eller om vedkom­mende har stemt eller ej.
* Valgagitation må ikke finde sted på afstemningsområdet. Vælgere må f.eks. godt bære et emblem eller badge uden at vi skal skride ind, men vi, valgstyrere og tilforordnede må ikke bære nogen form for reklame for partier, og må selvfølgelig heller ikke lave nogen form for valgagitation. Det gælder også for FN’s Verdensnål, den gule sløjfe (Støt vore soldater), EU-flaget eller det ukrainske flag, som må anses for en holdningsmæssig manifestation.
* I må heller ikke give råd, eller opfordre til hvad/hvem en vælger skal stem­me på. I må kun give en "upolitisk" vejledning.

Derudover skal I vide at alle vælgere har ret til at få hjælp til stemmeafgivningen. Det kan de enten få ved at to hjælpere til at hjælpe med stemmeafgivningen eller de kan i visse tilfælde forlange, kun at få hjælp af en person, som vælgeren selv har udpeget.

Hvis en vælger ønsker hjælp på enten den ene eller den anden måde, så tilkald valgstyrerformanden, holdlederassistenen eller jeg selv, så sørger vi for at det foregår efter reglerne.

**Svagelige og gangbesværede** kan få hjælp til at stemme uden­for afstemningsstedet, f.eks. i en TAXI. Igen henvend jer til os, så sørger vi for det.

**For hver af de roller, som I har fået tildelt er der en række ting, som I skal være opmærksomme på. Der er udarbejdet vejledninger for de fem roller: valglisteførere, valgkortmodtagere, stemmeseddelvogtere, stemmerumsvogtere og stemmemodtagerne. I skal læse den vejledning, som er relevant for jer, inden valgstedet åbner. skifter man rolle i løbet af dagen, så læs den relevante vejldning, så man har opgaverne helt present. Husk at følge vejledningerne. Det er vores forsikring for at det hele stemmer til sidst.**

**Og så lidt praktik::**

* Rollefordeling (Skema over rollefordeling, godkendt af valgformanden, gennemgås så snart holdledertalen er endt).
* Valglisteførerposter må betjenes af de personer, som er udpeget hertil. Det vil sige at valgkortmodtagere afløser under valglisteførernes pauser og omvendt.
* Rygeregler Vi har i kommunen vedtaget en rygepolitik, som betyder at der ikke må ryges i arbejdstiden ........
* Af hensyn til spisepauser o.lign. er vi inddelt i (*2-3)* hold..
* (Der serveres kold frokostbuffet til middag og en sandwich til aften. Hertil serveres van­d til måltiderne. Der er også indlagt en kaffepause i eftermiddag.
* Journalister henvises til Janus Enemark Nissen, Organisation & Politik. Telefon direkte 43686093.
* Valghandlingen slutter kl 20.00 eller snarest herefter, når der ikke er flere vælgere der ønsker at afgive deres stemme, hvorefter vi tæller op og stemmer af.
* Til sidst. HUSK AT ingen af valgstyrerne må gå hjem, før valget er optalt og valgbøgerne underskrevet
- og sikkerhed: Jeg er blevet bedt om sige fra Valgsekretariatet, at man skal være opmærksom på, om der er personer i valglokalet, som har en unaturlig opførsel – samt om der skulle være efterladte tasker og poser. Så vil jeg gerne have besked

**HUSK også, at der ikke er nogen opgaver ved valget der er vigtigere end andre. En omhyggelig og ansvarlig varetagelse af enhver rolle, er vigtigt, for at vi efterfølgende kan opgøre valget korrekt og få det hele til at stemme.**

**HAV ET GODT VALG**